L’eurozona recupera el PIB previ a la Gran Crisi vuit anys després | Economia | EL PAÍS Catalunya\nL’eurozona recupera el PIB previ a la Gran Crisi vuit anys després\nEl PIB de l'euro va créixer el 0,6% el primer trimestre i supera en volum les xifres assolides abans de la Gran Recessió, durant el primer trimestre del 2008\nBrussel·les 29 ABR 2016 - 16:43\tCEST\nBones notícies que en realitat no són tan bones. L'eurozona agafa velocitat de creuer: el PIB va créixer el 0,6% el primer trimestre de l'any —el doble que l'últim trimestre del 2015—, segons ha anunciat avui Eurostat, l'agència estadística de la UE. Vuit anys després de l'inici de la Gran Recessió, l'eurozona recupera així els nivells de PIB previs a la crisi: frega els 2,5 bilions d'euros els tres primers mesos de l'any, lleugerament per sobre del primer trimestre del 2008. Vuit anys ha trigat Europa a recuperar el terreny perdut: vuit anys que s'estudiaran als llibres d'història com "un dels errors de política econòmica més grans de la història", segons ha explicat Jean Pisany-Ferri, economista i assessor del president francès François Hollande, a El despertar de los demonios. "És pràcticament una dècada que quedarà com el testimoni del desastre econòmic de l'eurozona", ha subratllat el Nobel Joseph Stiglitz.\nL'atur a l'àrea euro segueix per sobre del 10%, amb 23 milions d'aturats i taxes superiors al 20% en països com Espanya i Grècia. La inflació ha desaparegut: els preus cauen i el temor de la deflació ha obligat el BCE a activar mesures extraordinàries que no acaben de funcionar per la falta d'una política fiscal més ambiciosa. Europa segueix amb alces de PIB molt inferiors a altres sortides de crisis anteriors i amb molt plom a les ales. L'eurozona s'ha especialitzat en el noble art d'anar tirant, amb un problema que s'eternitza a Grècia, un empatx de deute que trigarà anys a solucionar-se i, en general, una Gran Recessió que comença a tenir ressonàncies polítiques amb l'ascens de partits ultra i antiestablishment, problemes majúsculs en la gestió de la crisi de refugiats, l'espasa de Damocles del Brexit (el referèndum al Regne Unit sobre la permanència a la UE) i, en fi, un plec de càrrecs contra la gestió de les elits que es manifesta en un euroescepticisme cada vegada més acerat.\nAlemanya i Holanda han gaudit d'una crisi formidable: són a prop de la plena ocupació i amb superàvits comercials rècord, entorn del 10% del PIB. Berlín és el màxim exponent d'una guerra de baixa intensitat entre creditors i deutors, que es manifesta en les dificultats per avançar en la unió bancària, per tirar endavant el rescat grec i en pràcticament cada decisió a Brussel·les. Però els problemes ja no són una exclusiva del Sud: Finlàndia, campió europeu de les reformes, fa diversos anys que està en recessió. França està pràcticament estancada. Espanya no recuperarà fins l'any que ve el PIB precrisi, segons les estimacions del Govern. La renda per càpita italiana ha caigut un 4% des del 2008 i està per sota dels nivells previs a l'adopció de l'euro: una dècada i mitja perduda, que ha deixat, a més, un problema formidable a la banca. Malgrat la recuperació dels nivells de PIB precrisi per al conjunt del bloc de l'euro, aquesta millora va per barris: el PIB de Grècia i Xipre ha caigut per sobre del 20%, mentre que les famílies alemanyes han tingut una Gran Recessió d’allò més plàcida, amb guanys de renda per càpita del 15%. Alemanya cobra pel seu deute a terminis de fins a cinc anys. Ensenya les dents al BCE pels tipus d'interès negatius i les compres d'actius per trampejar la desaparició de la inflació. I es resisteix a accelerar la inversió pública que li demana Brussel·les, Frankfurt, l'OCDE, el G-20 i l'FMI.\nLes xifres d'Europa empal·lideixen quan es fan comparacions amb els Estats Units, que va recuperar els nivells de PIB precrisi fa un lustre i l'economia del qual ha avançat més d'un 10% des d'aleshores, amb un mix de política econòmica molt diferent: activisme fiscal i monetari des del principi. I amb plena ocupació, taxes d'atur inferiors al 5% des de fa mesos.\n"La recuperació és allà des de fa temps, però a un ritme molt mediocre, basada en la demanda interna i amb un sector exterior que nota la desacceleració a Àsia. Els riscos són evidents, tant per factors geopolítics com per les incerteses que persisteixen tant internament com pels problemes de la Xina", segons l'anàlisi d'Ángel Talavera, d'Oxford Economics.


Dràstica decisió dels Estats Units amb la vacuna contra la Covid-19\nEls EUA aposten ja per la tercera vacuna contra la Covid-19 | ACN\nper Blai Melgar 18/08/2021 17:25h\nEls responsables de Salut dels Estats Units aposten per injectar una tercera dosi de la vacuna contra la covid-19. Així ho han indicat en un comunicat conjunt publicat pel Departament de Salut nord-americà, i que signen, entre d'altres, l'assessor del president Joe Biden, el doctor Anthony Fauci, o el director del Centre de Control i Prevenció de Malalties, Rochelle Walensky.\nSegons apunten, les terceres dosis es podrien començar a administrar a partir del 20 de setembre a les persones que fa més de 8 mesos que van rebre la segona injecció.\nEn tot cas, però, el pla és a l'espera de l'autorització del regulador, la FDA, que ha d'analitzar els estudis presentats per Pfizer i Moderna sobre les terceres dosis.\nLa tercera dosi, una necessitat segons els EUA\n«Les dades disponibles deixen clar que la protecció contra la infecció de SARS-CoV-2 comença a disminuir amb el temps després de les dosis inicials i, això, juntament amb la variant delta, fa que comencem a veure proves d'una reducció de la protecció en casos de malaltia lleu o moderada», afirma el comunicat.\nSegons els experts dels Estats Units, «l'actual protecció contra una infecció greu, hospitalització o mort podria disminuir en els propers mesos, especialment entre els que tenen major risc o es van vacunar fa més temps».\n«Per això concloem que una dosi de recordatori serà necessària per maximitzar la protecció de les vacunes i allargar-la», afegeixen.\nMés del 70% dels majors de 12 anys tenen la pauta completa de la vacuna a Espanya\nEl Ministeri de Sanitat ha celebrat que el 71,2% dels majors de 12 anys tenen la pauta completa de la vacuna contra la covid-19.\nEn un comunicat d'aquest dimecres, el govern espanyol subratlla que entre la «població diana». És a dir, la part de la ciutadania per a qui s'ha obert la vacunació, ja hi ha «més del 70%» d'immunitzats i un 82,8% ja té una dosi.\nL'objectiu fixat pel president del govern espanyol, Pedro Sánchez, d'assolir el 70% del total de la població immunitzada abans que acabi l'estiu encara no s'ha assolit. I és que, segons l'últim informe de vacunació d'ahir dimarts, el 63,2% de ciutadans tenen la pauta completa (29,9 milions de persones).\nLa vacuna Pfizer anuncia si és eficaç contra la variant Delta\nSalut Estats Units


Pobre de tu que neixis després del mes de maig! – Va de pares\nby Francesc | 13-04-2016 | Dia a dia, Educació | 4 comments\nEn els últims anys han augmentat les queixes per la manca de places en llars d’infants municipals a la ciutat de Barcelona, però fins ara poc s’havia alçat la veu sobre el procés de preinscripció. Com que sovint primer hi ha la preinscripció a escoles de primària, el què passa a les llars d’infants queda una mica més en segon pla, o no és trending topic.\nI se’t queda la cara de pasta de moniato quan et confirmen que sí, que per preinscriure un nen o nena a la llar d’infants municipal cal que hagi nascut abans de que acabi el procés de pre-inscripció. Per exemple, quest any 2016 la pre-inscripció va del 2 al 13 20 de maig. Vol dir que tots els nens i nenes que neixin després del 20 de maig de 2016 “no tenen dret a ser escolaritzats” a l’octubre, novembre, desembre… en un centre municipal. O sigui, que tots els nens i nenes que neixen durant la segona part de l’any, no podran optar a una plaça fins al curs 2017-2018, és a dir, quasi un any després d’haver nascut. Així que en funció del mes que neixes – i sent molt genèric podríem dir que 6 mesos afectaria a la meitat dels nens i nenes que neixen cada any – tens més o menys oportunitats.\nQuan encara no tens fills, comences a planificar quan t’agradaria que el nen nasqués, combinant mil i un factors: quan cauen les vacances, si serà hivern o estiu, si les obres del pis, etc. I llavors descobreixes que no acabes de poder controlar quan quedareu embarassats i per tant quan naixerà. Però quan veus que en funció de quan naixerà ja t’ha tocat la loteria de si pots o no accedir a una plaça de llar d’infants municipal, fa certa ràbia (per dir-ho d’alguna manera).\nHi ha estudis que vinculen “l’èxit” de molts estudiants universitaris en el fet d’haver nascut durant els primers mesos de l’any, i sembla que ja de ben petits, comencem a tenir indicadors de com es limiten les possibilitats d’uns en front d’uns altres…\nP.D. Aquesta és la informació que m’han proporcionat diferents professionals i centres municipals; si algú té altra informació contrastada serà un plaer compartir-la.\nTambé et pot interessar aquest post sobre buscar de llar d’infants a Barcelona.\nMireia\ton 14-04-2016 at 09:10\nFrancesc, nosaltres tenim data prevista 12 de maig i aquest és un tema que ens preocupa molt, perquè com a mínim a Barcelona, les inscripcions es tanquen el 13 de maig, no el 20!!!\nFrancesc\ton 14-04-2016 at 09:27\nTens raó, ja ho he confirmat al web i ho he modificat. Gràcies i molts ànims!!!\nPons\ton 15-04-2016 at 10:51\nAquí estic jo nascut al novembre trencat l’estadística de fracassos ^^\nFrancesc\ton 15-04-2016 at 11:04\nGràcies Pons! jo també soc de finals de desembre, i no em puc queixar ;)\nPerò sembla que segons en quins sectors i quines estadístiques hi ha certa tendència a donar més suport als de principis d’any, que en teoria s’han desenvolupat abans i mostren més habilitats… En el cas de l’esport és bastant evident. L’entrenador tria als titulars que siguin millors, i de gener a desembre, en edats primerenques es nota més la diferència, els de principis d’any poden estar més desenvolupats que els de final d’any i al llarg dels primers anys acumularan més minuts de partits, etc.


Ben jugat! Jocs tradicionals. Biel Pubill: 2011\nLes llufes de la Teresa\nAcabo de rebre una llufa virtual que ha enviat el Museu de la Joguina de Catalunya, amb seu a Figueres. La imatge m'ha transportat a aquelles que feia de petit, amb el meu germà, i que destrament enganxàvem amb cinta adhesiva a l’esquena d’algun vianant tot aprofitant que hi havia una mica d’aglomeració de gent pel carrer.\nRecordo també que la tradició i la pràctica ens l’havia ensenyada l’àvia Teresa. Ella, acostumada a cosir, ho feia amb agulles de cap, la qual cosa ens suposava una gran dificultat per a nosaltres. Val a dir que les seves, de llufes, no sortien de casa i les enganxava als abrics o jerseis de llana dels qui rondàvem per allí.\nAquesta pràctica, exclusiva del 28 de desembre dia dels Innocents, s’ha anat perdent –serà perquè d’innocentades i d’enganyifes se’n fan tot l’any!-. De qualsevol manera és un bon dia per vindicar la figura i protagonisme de la llufa. Un personatge que pot tenir mil formes i cares però que sempre té una única funció, penjar de l’esquena d’algun innocent!\nNo sé si a vosaltres us passava però, de petit, sempre vaig compadir la llufa. La veia tant bonica quan naixia de les mans destres d’algun adult. Resseguia tots els passos que aquests feien. Cercar un diari, doblegar una pàgina –a vegades la doblegaven diverses vegades- i iniciaven el passeig amb la tisora sense treure-la del contacte amb el paper fins la darrera tisorada. I miracle! Apareixia la llufa! Tot i que es podien semblar mai n’hi havia dues d’iguals –a menys que les fessin, com he indicat, doblegant diversos fulls-.\nDe gran vam seguir la tradició amb les meves filles. Si bé jo també els feia llufes eren la meva la mare i encara l’àvia, de més de vuitanta anys, les que tenien bona cura de mantenir la tradició. Un 28 de desembre de finals dels noranta no vaig poder-me estar d’indultar algunes d’aquelles llufes que acabava de fer l’àvia Teresa. Aquells personatges van néixer de les seves mans i mai van fer la funció per la qual havien estat creades.\nHa passat una dotzena llarga d’anys i avui trec a la llum aquelles llufes que mai van tenir vida. Les vaig guardar en fundes de plàstic conscient però, ja aleshores, que un dia o altre cobrarien el protagonisme que no havien tingut. Aquestes no han estat unes llufes efímeres, segueixen tenint vida, la vida que dóna recordar les persones que t’han estimat i has estimat.\nPublicat per Biel Pubill a 12/28/2011 0 comentaris\nEtiquetes de comentaris: Jocs tradicionals, Llufes\nSobre la importància de jugar!\nL'Àngels, una bona amiga, m'acaba d'enviar aquest petit documental que es va emetre a TVE2. Hi ha tot un seguit de reflexions molt interessants i que comparteixo sobre la necessitat de jugar i, podríem afegir, la no imposició d'activitats extraescolars. Podreu visionar el programa en aquest enllaç.\nBones festes i bon joc.\nPublicat per Biel Pubill a 12/27/2011 0 comentaris\nEtiquetes de comentaris: Documental, Videojocs\nBones festes a tots els juganers!!!\nA tots els juganers us desitjo unes molt bones festes!\nAls qui ja no ho sou us invito a recordar quan ho éreu, i us proposo que us detureu un moment a pensar perquè ja no jugueu!\nEls qui encara jugueu senzillament us animo a continuar la partida i que, quan vulgueu, m’inviteu als vostres jocs!\nSi cliqueu damunt la imatge podreu llegir millor els meus millors desitjos per a tots vosaltres.\nPublicat per Biel Pubill a 12/19/2011 0 comentaris\n1r congrés català de l'activitat física i l'esport\nS'està organitzant el que serà 1r Congrés Català de l'Educació Física i de l'Esport que, amb un caràcter biannual, pretendrà convertir-se en un moment d'intercanvi i reflexió a nivell nacional de primer ordre sobre l'educació física. El congrés tindrà lloc els dies 7, 8 i 9 de juny de 2012, a Barcelona, i ja està obert el termini de presentació de comunicacions que s'acabarà el 15 de febrer de 2012.\nPublicat per Biel Pubill a 12/16/2011 0 comentaris\nEtiquetes de comentaris: Congrés, Jornades\nAnem a plantar el pessebre?\nAquest dissabte 17 de desembre, a les 11:00, ens aplegarem de nou per a pujar al Calvari a renovar el pessebre. És un acte senzill que portem més de deu anys organitzant des de Lo Llaüt. L'objectiu no és altre que tenir una petita excusa per caminar una miqueta, passejar pels carrers del nostre poble i pujar al Calvari per a veure el nostre poble acaronar l'Ebre entre boires.\nPublicat per Biel Pubill a 12/14/2011 0 comentaris\nPLAY STORIES, "clicks" al Museu d'Arqueologia\nAquestes festes que s'acosten poden ser una bona excusa per visitar el Museu Arqueològic de Catalunya, a Montjuïc, i gaudir de la recreació de la història a través dels "Clicks"!\nAmb Play Stories nens i adults us transportareu a la vida dels homes a la prehistòria, als contactes comercials de fenicis i ibers, als ritus de momificació de l'antic Egipte, a les guerres romanes... i fins i tot a l'època dels dinosauris. Perquè quan juguem el temps no hi compta. Ni la realitat tampoc. Juguem per no res, per gaudir, per competir, per compartir. I, tot jugant, ens fem grans, i sovint ens oblidem del plaer que representa dedicar el temps a no fer res.\nPlay Stories. Juga i Aprèn amb els Clicks ha estat realitzada amb la col·lecció de clicks de l'Associació Somosclicks de Barcelona (www.somosclicks.org).\nEntrada gratuïta per menors de 16 anys\nPer a saber-ne més ves a aquest enllaç.\nPublicat per Biel Pubill a 12/13/2011 0 comentaris\nEls llibres de jocs ebrencs\nAra ja pots consultar un primer recull de llibres de jocs de les Terres de l'Ebre. Trobaràs la fitxa tècnica i un breu comentari a la pestanya superior d'aquest bloc -bibliografia jocs ebrencs-.\nPublicat per Biel Pubill a 12/11/2011 0 comentaris\nNo cal gaire per a passar-ho bé!\nMireu-vos el vídeo i veureu que no cal gaire per a riure i passar-ho bé!!!\nPublicat per Biel Pubill a 12/10/2011 0 comentaris\nDòmino a les xapes de cava\nEl cap de setmana passat, en el marc de la Fira de Nadal d'Ascó, vam poder veure una petita mostra del món del col·leccionisme de xapes de cava. Certament un món curiós i extens que sorprèn per la quantitat i varietat de motius que s'utilitzen per a la decoració de les xapes. Casualment, en aquesta ocasió, vam poder veure xapes decorades amb les fitxes del joc de dòmino!\nMés informació sobre les trobades de xapes de cava en aquest enllaç.\nPublicat per Biel Pubill a 12/09/2011 0 comentaris\nEls jocs de Tom Sawyer\nAl bloc de la professora Àngels Pérez, de l’institut escola 3 d’abril de Móra la Nova, hi trobem una activitat de llengua catalana centrada en la lectura de Les aventures de Tom Sawyer. L’Àngels proposa als seus alumnes un treball cooperatiu sobre el llibre treballant diferents aspectes com ara l’autor, l’argument, l’espai i el temps, els personatges... però el que resulta interessant per als amics del joc és que també proposa el treball de l’obra de Twain a partir dels jocs que apareixen al llibre.\nAccediu al bloc i veureu com la llengua, el joc, i l’educació física es poden treballar conjuntament!\nPublicat per Biel Pubill a 12/07/2011 0 comentaris\nEl Consell Esportiu de la Terra Alta organitzarà per segona vegada un CIATE (Curs d'iniciació a tècnic/a d'esport) durant el mesos de desembre i gener. En aquesta ocasió el tema és l'arbitratge en edat escolar i la duració de 50 hores, dividides en 2 parts:\na) bloc comú de 15 hores (alguns xiquets/es de la comarca ja les tenen)\nb) bloc específic de 35 hores, amb el tema de l'arbitratge en edat escolar.\nEsports a treballar: futbol 5, futbol 7, birles, tennis taula i tennis, principalment.\nDates: 17, 23, 27, 28, 29 i 30 de desembre de 2011 i 2, 3, 4 i 5 de gener de 2012\nLloc: Telecentre de Gandesa\nCurs: Bloc comú de 15 hores // Bloc específic de 35 hores\nInscripció: Consell Esportiu de la Terra Alta\nData límit inscripció: 15 de desembre de 2011\nTelèfon 977 42.10.28 // Adreça electrònica: conespta@fut.es\nPublicat per Biel Pubill a 11/30/2011 0 comentaris\nPublicat per Biel Pubill a 11/28/2011 0 comentaris\nPublicat per Biel Pubill a 11/26/2011 0 comentaris\nPublicat per Biel Pubill a 11/25/2011 0 comentaris\nPublicat per Biel Pubill a 11/21/2011 0 comentaris\nPublicat per Biel Pubill a 11/18/2011 0 comentaris\nPublicat per Biel Pubill a 11/17/2011 0 comentaris\nPublicat per Biel Pubill a 11/14/2011 0 comentaris\nPublicat per Biel Pubill a 11/13/2011 0 comentaris\nPublicat per Biel Pubill a 11/12/2011 1 comentaris\nPublicat per Biel Pubill a 11/08/2011 1 comentaris


Les onades s'enduen quatre persones que havien anat a veure el tsunami a la costa oest dels EUA\nQuatre dels accidentats han estat rescatats ferits i el cinquè està desaparegut al Pacífic, entre Oregon i Califòrnia. Les autoritats havien advertit que la gent s'allunyés de les costes i que evacués les zones més vulnerables\nTafaners mirant-se l'oceà a Califòrnia, malgrat els avisos / AFP\nLos AngelesEl tsunami originat pel terratrèmol de magnitud 8,9 al Japó, que ha arribat debilitat a Califòrnia, ha causat danys i quatre ferits i un desaparegut, segons informacions de les autoritats.\nL'onatge generat pel sisme submarí nipó s'han endut cinc tafaners que s'havien acostat a l'oceà a veure l'anunciada arribada del tsunami. Quatre d'aquestes persones han estat rescatades pels equips de salvament a Oregon però una continua desapareguda al nord de Califòrnia. El lloc de l'accident ha estat a la frontera entre els dos estats.\nAquest grup ha desatès les instruccions de les autoritats que demanaven a la població que s'allunyés de les platges i dels ports en previsió d'una pujada inusual del nivell del mar. Un dels punts més afectats pel tsunami ha estat la localitat de Crescent City, situada en una badia del nord californià coneguda, precisament, perquè és vulnerable als sismes submarins.\nEl port de Crescent City ha quedat destruït per l'onatge, nombroses embarcacions danyades i l'aigua ha entrat als carrers del poble i ha obligat a tallar provisionalment l'autopista 101. El 1964 un altre tsunami va acabar amb la vida de 17 persones a la costa oest dels EUA, 11 de les quals en aquesta població.\nLes autoritats mantenen l'alerta pel sisme submarí en previsió que amb la marea alta es produeixin noves crescudes del mar. Hawai també ha notat els efectes del tsunami aquest matí (hora americana) i alguns punts de la Big Island i de Maui han quedat inundats per les onades, de 2 metres d'alçada.\nL'avís de precaució\nDiversos centenars de persones han estat evacuades a Califòrnia per precaució, a causa de l'alerta de tsunami provocada pel terratrèmol de 8,9 graus Richter ha tingut lloc avui al Japó, segons fonts del Centre Alertes de Tsunamis de la Costa Oest i Alaska.\nCindi Preller, de l'esmentat organisme, ha explicat que s'espera que les costes californianes "vegin petites onades", tot i que ha admès que el tsunami pot "causar marees inusualment altes, però no inundacions majors".\nL'alerta difosa, vàlida per als estats de Califòrnia, Oregon i Washington, implica "el suggeriment d'una total evacuació" de les persones cap a terrenys elevats per "precaució".\nPreller ha indicat que "les cases i els petits edificis de la costa californiana no estan dissenyats per a l'impacte de tsunamis, de manera que la població ha d'abandonar aquestes estructures".\nLes primeres onades han començat a arribar a les costes californianes a dos quarts de sis de la tarda, hora catalana, amb una alçada d'entre 30 i 90 centímetres, segons Bill Patzert, oceanògraf del Laboratori de Propulsió a la localitat de la Canadà-Flintridge.\n"No seran les ones que solem veure en les pel·lícules de Hollywood. La majoria de les ones solen durar entre 20 i 30 segons. Les que veurem a duraran entre 20 i 30 minuts", ha puntualitzat.


La Vall d’Aran i l'alpinista Ferran Latorre, a la portada de la revista Vèrtex d'estiu - FEEC - Federació d'Entitats Excursionistes de Catalunya\nNotícies - 23/07/2015\nLa Vall d’Aran i l’alpinista Ferran Latorre, a la portada de la revista Vèrtex d’estiu\nLa portada de la revista Vèrtex dels mesos de juliol i agost està dedicada a la Vall d’Aran, la qual fa referència a un reportatge interior dedicat a la travessa circular pel perímetre de la comarca dels confins nord-occidentals de Catalunya. La revista Vèrtex número 261 també ofereix una entrevista a l’alpinista Ferran Latorre, conegut per les seves ascensions als vuit mils de la Terra, tot i que la seva brillant trajectòria arrenca de molt abans.\nIslàndia i el tresc de Laugavegur per glaceres, volcans, fumeroles, cascades i muntanyes de colors; l’Enciclopèdia de l’Excursionisme, que va elaborar fa més de cinquanta anys el reusenc Josep Iglésies; i el reportatge dels “100 cims”, la proposta excursionista de la FEEC que cada any aconsegueix més participants, són alguns dels temes destacats d’aquest número de ple estiu.\nEls federats, degudament registrats al web de la FEEC, ja poden consultar el nou número 261 de juliol i agost de la revista Vèrtex. Per poder accedir-hi només cal entrar a l’àrea privada del web amb el número de document d’identitat i el codi de la llicència vigent. Una vegada registrats al web també es poden consultar els últims sis números publicats.\nLa revista Vèrtex 261 de juliol i agost de 2015 també està disponible a l’iQuiosc, des d’on es poden adquirir els últims números publicats i aconseguir-ne la subscripció digital a un preu amb descompte.


Partidàs del Baxi Manresa que va superar a l’estudiantes per 101 a 91 - Canal Taronja Comarques Centrals\nIniciNotíciesEsportsPartidàs del Baxi Manresa que va superar a l’estudiantes per 101 a 91\nPartidàs del Baxi Manresa que va superar a l’estudiantes per 101 a 91 en el partit de represa de la lliga ACB després de la competició de copa del rei i de les finestres FIBA. Feia un mes que no hi havia bàsquet al Congost i l’afició tenia ganes. Els jugadors el Baxi Manresa també i el joc dels manresans en els tres primers quarts va ser brillant, excel·ent i d’una vistositat màxima per al públic que tornava a omplir el congost i gaudir de valent, en aquest cas, d’una manital de basquet. El Baxi Manresa arribava a dominar el partt per 25 punts.\nJordan Sako tornava després de tres mesos de lesió. Amb permís d’un Cady lalane potentíssim, Sako tornava en forma.\nLundberg, va tornar a mostrar la seva extraordinària solvència, fent de base o del que calgui. Toolson, va tornar a ser l’home decisiu que enamora la grada amb una classe extraordinària. El Congost gaudia, la jugada dels dos taps consecutius ho diu tot. Murphy, que va arribar en substitució de Doellman, va fer un partit senzillament extraordinari. Subzich per fi va trobar la punteria que se li trobava a faltar. Cady Lalane dominador i contundent a la piintura.\nPerò en els últims minuts l’Estudiantes va fer esforços per entrar en el partit i el Manresa va relaxar-se, lúnic però que es pot retreure al partit dels blanc i vermells, segons l’entrenador manresà\nEl manresa continua classificat en zona de play off i dissabte vinent, a dos quarts de nou del vespre el congost viurà una nova experiència basquetbolística en el partit que el ¨BAxi jugarà davant l’Obradoiro.\nQuan va acabar el partit els micròfons de ràdio manresa van recollir les declaracions dels principals protagonistes. Ryan Toolson, satisfet i molt content perquè la grada animació li ha dedicat una cançó per a un jugador ja molt estimat a Manresa\nEl capità, Álvaro Muñoz, també parlava per als micròfons de ràdio Manresa. En els resum d’imatges que serveix l’ACB a les televisions no s’ha inclòs la seva espectacular esmaixada en la recta final de partit, una jugada\nPere Tomàs, que s’ha estrenat a la selecció espanyola reconeix que després de dues temporades difícils per a ell, enguany està gaudint molt de l’equip\n(Vistes 85, 1 Vistes avui)\nTargeta taronja – 4/3/2019\nAmb els últims treballs de jardineria es completa l’obra d’urbanització de la via de Sant Ignasi i carrer Vidal i Barraquer\nJoan Frank Charansonnet homenatja la gent anònima que ha fet créixer Catalunya en el seu darrer film, Terra de Telers\nLa Guàrdia Civil dencuncia el President de Junts x Manresa per negar-se a parlar en castellà\nBarra Lliure – 7/2/2018 – Imma Serra, 40 anys al capdavant de la coral Eswèrtia\nEl Wheelchair Rugbi Club de Manresa ha impulsat una campanya per optar a una beca\nNoves banquetes al beisbol Manresa\nDavid Victori ens explica com està vivint el confinament


sobre la història de Worldcoo\nWorldcoo neix l’any 2012 com una eina en línia i gratuïta que permet a les empreses d’e-commerce de finançar projectes socials i de cooperació a través dels seus usuaris.\nL’origen es remunta a una mica abans, quan l’any 2010 l’equip fundador, format per companys d’estudis i amics de la infantesa, van fundar una ONG per dur a terme projectes de cooperació relacionats amb l’enginyeria. Durant 18 mesos vam treballar conjuntament amb associacions, ONG, l’Administració i altres entitats socials en el desenvolupament de projectes que podien canviar la vida de moltes persones, però que sovint no es duien a terme per manca de finançament.\nEn aquell moment ens vam adonar que hi havia molta gent que, igual que nosaltres, se centrava a desenvolupar projectes que solucionarien els grans problemes del món, però en canvi ben pocs s’havien centrat en com finançar tots aquests projectes d’una manera eficient, elegant i sostenible.\nL'any 2011 ens vam proposar crear un nou canal de finançament per a aquests projectes, un canal diferent, no dependent de l’Administració i que aportés valor a totes les parts implicades.\nVa ser així com el 2012 va sorgir la idea de crear una tecnologia que unís un nou sistema de finançament, el crowdfunding, amb un sector en ple creixement a escala mundial: el sector de l’e-commerce.\nDesprés de mesos de desenvolupament i recerca, a finals de 2017 vam fer el salt al món offline i vam posar en marxa l'Arrodoniment Solidari, el nou canal de recaptació que permet fer donacions als establiments comercials físics cada vegada que paguem amb targeta.\nI si aconseguíssim que cada cop que algú compra un viatge, roba o menjar pogués fer una petita donació per un projecte social?\nCreiem en la innovació com a motor per canviar les coses.\nCada cop que provem una cosa nova i no ens en sortim, estem una mica més a prop d’assolir el nostre objectiu.\nEns agrada qüestionar les coses i preguntar-nos: i per què no?\nEl feedback dels nostres clients marca el nostre full de ruta. Iterar, iterar, iterar.\nPrestem serveis a ONG. Un cop que l’ONG rep el 100% del total recaptat, Worldcoo rep l’equivalent al 12% per cada euro que ajudem a recaptar: vivim d’això.\nLes donacions són per finançar projectes, no organitzacions.\nOferim total traçabilitat sobre les donacions, des del web fins a la destinació.\nUn cop a l’any publiquem els nostres comptes, que pots consultar sempre que vulguis.\nTenim un compromís amb els principis del social business.\nDestinem el 70% dels nostres beneficis a projectes socials o a reinversió en R+D+i.\nRang d’escala salarial per sota d’1:8.\nEns regim per un estricte codi ètic.\nAssolim la primera fita del projecte WIDGET 3.0 i que s’emmarca dins del programa Horizon 2020 de la Comissió Europea: ara diverses companyies ja poden recaptar per una mateixa causa social i al mateix temps.\nUNICEF crea una aliança amb Worldcoo per a la seva estratègia de finançament online, amb un desenvolupament tecnològic específic\nEl widget solidari de Worldcoo arriba als 100.000€ en donacions que aniran destinades a projectes d’alt impacte\nWorldcoo obté el certificat B Corp, aquest confirma el compromís de Worldcoo amb rigorosos estàndards de transparència, impacte mediambiental i social\nWorldcoo rep el "Premi a la Millor Iniciativa Social en un Entorn Digital" per haver estat capaços de transformar digitalment una iniciativa social amb gran acceptació en el sector"\nWorldcoo signa un conveni amb la Generalitat per fomentar microdonacions vinculades a la pobresa infantil. Es llença el segell E-commerce amb causa per acreditar el compromís social de les companyies e-commerce que han integrat el widget solidari a la seva plataforma\nWorldcoo llença una nova versió del seu widget, amb moltes millores que comporten un increment de la conversió. També una API per Mobile i una API per plataformes de banca online\nTancament de la primera ronda de finançament amb l'entrada d'Ona Capital i Delta Partners.\nLlançament de la segona plataforma web i una nova versió del widget per a la integració amb grans e-commerces.\nObertura de la primera ronda de finançament que dóna entrada a Banc Sabadell i business angels.\nIntegració del widget en els primers grans e-commerces d'Espanya.\nLlançament del widget per a la integració en e-commerce, que permet als usuaris d'afegir 1 € a la compra per finançar projectes socials.\nPrimer projecte finançat íntegrament a través de Worldcoo, amb donacions rebudes des de més de 20 països.\nLlançament de la primera pàgina web, que ja permet als usuaris de fer donacions per finançar projectes.\nTancament d'una ronda de capital llavor que dóna entrada a reconeguts business angels i accelera el projecte.\nSergi i Aureli funden Worldcoo amb l'objectiu de crear un nou canal per finançar projectes socials, de cooperació i de desenvolupament.


FGV aposta per utilitzar energia elèctrica procedent de fonts renovables en Metrovalencia i TRAM d’Alacant - FGV\nFGVNoticiasCompromiso socialFGV aposta per utilitzar energia elèctrica procedent de fonts renovables en Metrovalencia i TRAM d’Alacant\nLa empresa subministradora garantix l’origen 100% renovable del consum elèctric de les seues explotacions\nEn 2018 l’entitat de la Generalitat destina 7,7 milions d’euros a este contracte de subministrament\nFerrocarrils de la Generalitat Valenciana (FGV) ha rebut, per part de l’empresa que subministra l’energia elèctrica necessària per al funcionament de Metrovalencia i TRAM d’Alacant, la garantia de què procedix d’origen 100% renovable.\nL’empresa Gas Natural Comercialitzadora S.A. es l’encarregada de subministrar esta energia a FGV durant 2018, per un import de 7,7 milions d’euros, IVA inclòs.\nLa garantia d’origen 100 % renovable de l’energia elèctrica ve regulada per la transposició a la legislació espanyola de la Directiva europea 2009/28/CE i té com a objectiu assegurar als consumidors finals d’electricitat que una quantitat equivalent al total del seu consum elèctric s’ha obtingut a partir de fonts renovables.\nEstes garanties s’emmarquen dins dels plans de la Unió Europea de foment de l’ús de fonts d’energia renovable i cogeneració d’alta eficiència per a reduir les emissions de CO2 i altres gasos d’Efecte d’Hivernacle a fi de mitigar els efectes del Canvi Climàtic i la dependència energètica dels Estats Membres, plans en què es reconeixen les dites Garanties d’Origen.\nFGV d’esta manera contribuïx a l’impuls a les energies renovables i exercix el paper establit pel “Pla d’Estalvi i Eficiència Energética de la Generalitat Valenciana (2016-2025)” per a les empreses del sector públic de la Generalitat.\nEn 2018, FGV s’ha unit a altres explotacions de transport espanyoles com Transports Metropolitans de Barcelona (TMB) Metro Bilbao, SA, Euskal Trenbide Sarea / Xarxa Ferroviària Basca (ETS), Metro Màlaga, SA, Tramvies Urbans de Saragossa, SL, i Societat Concessionària Tramvia de Múrcia per a contractar en condicions més favorables.\nEntre les set xarxes ferroviàries promotores del concurs públic consumixen uns 500 gigavatios hora (GWh) anuals, per un import estimat de 33,5 milions d’euros, més la tarifa regulada que cada empresa liquida al seu distribuïdor. Este consum equival al de totes les llars d’una població superior a 600.000 habitants.\nLa licitació conjunta del subministrament per part d’unes quantes empreses ferroviàries —per sèptim any consecutiu— perseguix l’objectiu d’aconseguir les millors condicions de contractació possibles en cada moment, en el marc dels esforços que realitzen les empreses públiques i concessionàries per a minorar costos i optimitzar recursos.\nEn esta ocasió, en un context d’alçada de preus que podia implicar un augment de costos de l’orde del 15% per a les empreses, l’adjudicació ha pres forma de contracte indexat, en el que el preu s’ajusta segons l’evolució diària i horària del mercat. Així mateix, el contracte conté una clàusula de flexibilitat que permet traslladar-ho a preu fix si les condicions del mercat ho aconsellen.\nTags: comsum d'energia energía eléctrica FGV fonts renovables Metrovalencia TRAM d`Alacant


Huguet-Can Feixes s’afegeix a Corpinnat\nHuguet-Can Feixes el primer celler que s'afegeix a Corpinnat\nL'associació de cavistes que impulsa aquesta marca incorpora el seu primer nou membre després d'haver superat les auditories que garanteixen que compleix tots els requisits\nHuguet-Can Feixes el primer celler que s’afegeix a Corpinnat\nEl celler Huguet-Can Feixes s’ha incorporat com a nou membre de ple dret a l’Associació de Viticultors i Elaboradors Corpinnat que impulsa la marca col·lectiva de la UE que amb aquest nom pretén distingir grans vins escumosos nascuts al cor del Penedès seguint uns exigents processos d’elaboració.\nL’entrada d’Huguet a Corpinnat s’ha confirmat després que el celler ha superat tant l’auditoria inicial com la de verema que exigeix la marca. Huguet-Can Feixes es converteix, doncs, en el setè membre de l’associació, juntament amb els cellers fundadors de la marca: Gramona, Llopart, Nadal, Recaredo, Sabaté i Coca i Torelló.\nCORPINNAT és una marca col·lectiva registrada a la Unió Europea a final de l’any passat i que està oberta a tots aquells cellers elaboradors de vi escumós que estiguin dintre de la delimitació territorial que estableix la marca. El territori comprèn una àrea geogràfica que aglutina 46 municipis —tots els de l’Alt Penedès, i alguns del Baix Penedès, l’Alt Camp, l’Anoia i el Baix Llobregat— on, per raons geogràfiques, geològiques, climàtiques i socials, sempre s’hi han cultivat varietats autòctones per a l’elaboració de vins escumosos.\nIgualment, tots els cellers aspirants hauran de complir o adaptar-se al reglament d’ús de la marca que estableix, entre d’altres característiques, collita manual, raïm ecològic certificat, utilització de varietats històriques —posant especial èmfasi en les autòctones—, vinificació íntegra a la propietat, criances superiors a 18 mesos, preu mínim garantit al viticultor amb un increment gradual i compromís amb el rigor i l’autoexigència.


El Govern obre una convocatòria d’ajuts a projectes per modernitzar el turisme català El Govern obre una convocatòria d’ajuts a projectes per modernitzar el turisme català – El Món\nEl Govern obre una convocatòria d’ajuts a projectes per modernitzar el turisme català\nS'assignarà una inversió mínima d'entre 1 i 10 milions d'euros depenent de cada cas\nDues persones sota un para-sol a la platja de Salou. Foto del 6 de juliol de 2021 / ACN\nACN 30/07/2021 6:59 pm\nEl Govern ha obert una convocatòria d’ajuts a projectes per transformar i modernitzar el turisme de Catalunya. En concret, les iniciatives seran finançades a través del Programa Extraordinari de Plans de Sostenibilitat Turística a les Destinacions en el marc dels fons Next Generation UE, un programa que defineix vuit categories de destinacions que han d’actuar sobre els eixos de la sostenibilitat, l’eficiència energètica, la digitalització i la competitivitat.\nL’executiu català ha anunciat que s’assignarà una inversió mínima d’entre 1 i 10 milions d’euros depenent de la tipologia de destinació. La convocatòria és per a ens locals i poden presentar els seus projectes fins al 20 de setembre.\nEl programa té una durada de 3 anys i està dotat amb 1.858 milions d’euros. Per a aquest 2021, es destinaran 660 milions entre totes les comunitats autònomes. La directora general de Turisme, Marta Domènech, ha convidat a “aprofitar” els fons de recuperació europeus per “transformar” el sector turístic català. També ha considerat que els recursos són una “gran oportunitat” per “recapitalitzar el país”.\nLes vuit categories de destinacions són: gran destí urbà, sol i platja molt internacionalitzat, destí urbà, ciutat amb identitat turística, sol i platja mixt / estacional i rural costaner.


L’ ajuntament habilita un espai tancat per cuidar una colònia de gats – Castellvilarenc.info\nby Redacció Castellvilarenc 13/11/2020 13/11/2020\nText : Aj Castellbell i Pere Sánchez\nÀudio i Fotos:Pere Sánchez\nEl consistori agraeix la col·laboració desinteressada d’una quinzena de persones voluntàries que ajuden en les tasques de manteniment i esterilització en aquest punt del municipi\nL’Ajuntament de Castellbell i el Vilar ha habilitat un espai tancat per controlar la colònia de gats a la plaça Valentí Puig. Es tracta d’un petit recinte amb una caseta de fusta que permetrà un major control a l’entorn d’una de les colònies de gats més importants del municipi. El consistori vol agrair públicament la col·laboració desinteressada de la quinzena de persones voluntàries que tenen cura dels animals i ajuden en les tasques de control i esterilització dels gats.\nL’Ajuntament de Castellbell i el Vilar estudia repetir l’experiència en altres punts del municipi de cara als propers mesos.\nSara Suárez : Les colònies ja fa temps que hi son,ara hi anem per cuidar-les\nEl nostre diari Castellvilarenc.info, va parlar amb dues de la quinzena de voluntàries d’aquest espai tancat, La Sara Suárez i La Manoli Guerra, al seu costat la regidora Tina Barbero que fa el seu agraïment per poder realitzar la tasca que fan. La Sara ens comenta que “Aquesta colònia ja fa temps que hi és, nosaltres hi anem per fer un control i donar menjar” una opinió que compateix la Manoli Guerra, que ens diu que cada dia els hi donen menjar i fan un control de la colònia.\nA la plaça buida de nens, es un matí feiner, gens de fred però amb boirà baixa, tot i així hi ha un grup d’homes que comenten la presència de vespes asiàtiques molt a prop, no obstant els gats fan el xino xano i s’apropen al cobert on hi ha menjar.\nLa flama del Canigó passarà per Castellbell i el Vilar el Proper 23 de Juny


Badalona començarà a restringir les ajudes socials als nouvinguts a la tardor\nEl govern municipal ha elaborat un reglament on els anys d'empadronament seran un element regulador\nACN Badalona 09/08/2012 11:45\n260x366 Els immigrants començaran a patir la retallada a la tardor / ACN Els immigrants començaran a patir la retallada a la tardor / ACN\nEls ciutadans nouvinguts de Badalona començaran a patir retallades en les ajudes socials que perceben a partir de la tardor. El govern del PP de Xavier Gracía Albiol ho va anunciar la passada primavera, i ara el reglament municipal que regularà l'accés a les ajudes socials ja està a punt, segons ha detallat l'alcalde en una entrevista a l'ACN. Gracía Albiol insisteix que un dels pilars bàsics del nou reglament serà el padró municipal. Segons Albiol, cal "posar límits", perquè en l'actual context "els recursos no arriben per a tothom". En aquest sentit, apunta que "una persona que acaba d'arribar no necessàriament ha de tenir els mateixos drets econòmics que un veí de Badalona que paga impostos des de fa temps".\n"Intentem posar ordre a l'actual desordre de l'Ajuntament pel que fa referència a la concessió d'ajudes", afirma Albiol. La posada en marxa del nou reglament es va anunciar la primavera passada i en teoria havia d'entrar en vigor abans d'aquest estiu. La tramitació s'ha allargat i finalment es començarà a aplicar entre finals de setembre i principis d'octubre.\nNo és lògic, diu Gracía Albiol, que a través d'ajudes socials s'hagin finançat entrades per comprar furgonetes o pisos en altres municipis. Segons l'alcalde, aquests són casos reals de concessió irregular d'ajudes: "Els diners dels impostos de la gent de Badalona no són per fer aquestes coses", insisteix.\nEls mecanismes de control en la concessió d'ajudes serà una de les novetats del nou reglament, però l'element que més polseguera aixeca a la ciutat és que els límits que marcarà l'Ajuntament per accedir a les ajudes es fixarà a partir dels anys d'empadronament a la ciutat. És, segons Albiol, una qüestió de "justícia social".\nLa mesura d'Albiol a Badalona va en la línia del que el seu partit ha anunciat aquests dies per a la sanitat pública de tot l'Estat. Els immigrants que no cotitzin a la Seguretat Social hauran de pagar per poder-hi accedir. El portaveu adjunt del PP al Congrés, Rafael Hernando, deia que cal prioritzar l'atenció sanitària als que cotitzen en lloc de donar serveis "a persones que no han d'estar-se al país".\nEls llibres gratuïts hauran d'esperar\nUna altra de les mesures en polítiques socials a la qual es va comprometre Gracía Albiol durant la campanya electoral del 2011, els llibres de text gratuïts per a tots els escolars, no es complirà tampoc aquest segon any de mandat per un problema de finançament, diu l'alcalde.\nTot i això, enguany els pares rebran una ajuda econòmica per als llibres que no serà del 100%, però Gracía Albiol ho veu com una "bona mesura". Als alumnes de primària se'ls subvencionarà des de l'Ajuntament al voltant de 80 euros del cost total dels libres de text i uns 130 euros als de secundària.


Tesla Model 3 - Veni Vidi Vici\nAlguns detalls del procés d’adquisició del meu Tesla Model 3 Long Range Dual Motor el dia 30 d’Abril de 2019:\nCandidats (PVP i entre parèntesi, preu final pagat amb totes les quotes i despeses):\nToyota C-HR Dynamic Plus 31.275€ (39.717€) TAE 8.89%\nLexus UX 250h 4WD Executive 44.600€ (53.889€) TAE 8.25%\nLexus RC 300h Business 51.700€ (56.018€) TAE 9.25%\nNissan Leaf 62kWh E+Tekna 43.850€ (52.148€) TAE 9.91%\nHyundai eKona 64kWh Style 46.300€ (70.039€*) TAE 9.99% + *m’obligaven a contractar una assegurança de vida\nKIA eNIRO 64kWh Emotion+Luxury 42.439€ (54.681€) TAE 9.03%\nTesla Model 3 SR+ RWD (no entrava en programa MOVES per poc, però igualment, no complia les condicions de cotxe vell a entregar)\nTesla Model 3 LR RWD 49.180€ (56.040€) TAE 3.3% -inicialment volia aquest model, però no estava ni tan sols a la web-\nTesla Model 3 LR AWD+FSD 67.080€ (77.000€) TAE 3.3%\nTesla Model S 75D (demo) 69.056€ (79.000€) TAE 3.3% -al fer la compra, no tenia SC gratuït de per vida, si no l’hauria comprat-\nDescartats per consum, manteniment i preu, però agradar m’agradaven!:\nFord Mustang Bullitt 61.376€ TAE 10.14%\nChevrolet Corvette Stingray 55.000€\nVolkswagen California Beach 150CV AWD 51.210€ (62.254€) TAE 8.51%\nHi ha un canvi de mentalitat en el moment de comprar un cotxe elèctric que cal assimilar i és que el preu d’un elèctric (EV) no és comparable a un vehicle amb motor de combustió interna (ICE).\nL’única manera de poder saber si us us podeu comprar un elèctric de preu X, és treure un full de càlcul i fer números.\nEl primer i més important, és saber quants Km feu en mitjana anual. En el meu cas: 50.000Km/any. Si feu pocs kilòmetres, us aconsello que feu servir transport públic i llogueu un cotxe (el que volgueu) quant us calgui. És el més assenyat. Ho he fet durant una bona temporada fa uns anys.\nSegon és l’ús: El feu servir per trajectes curts o també per viatjar? Si feu trajectes curts de menys de 200Km, podeu escollir pràcticament qualsevol elèctric, però si feu viatges de més de 400Km, i tal i com està a dia d’avui la xarxa de carregadors, no mireu res que no sigui un Tesla (quan el vaig comprar al Maig de 2019, Nissan tenia una promoció amb el Leaf que et pagava la instal.lació de punt de recàrrega a casa i et deixava diversos dies l’any sense cost un cotxe ICE per trajectes llargs). Si no teniu un Tesla, teniu el perill d’arribar a un carregador a la població X i que no funcioni o que estigui ocupat. I després el que tarda carregar a 22, 44 ó 68 Km/h de velocitat de recàrrega si no teniu la sort d’aconseguir un carregador de corrent contínua, que encara n’hi ha pocs.\nAltres coses a tenir en compte són el preu de recompra i altres intangibles, com (no sabem fins quan), no pagar per l’impost de circulació, la gratuïtat de l’aparcament en zones blaves/verdes i també en peatges (si el cotxe costa menys de 40.000€+IVA).\nTambé hi ha ajudes (MOVES) en la compra del cotxe i en la instal.lació del punt de recàrrega a casa.\nEn el cas de Tesla, he tingut una promoció de 7.500Km de Supercharger gratuïts i en tots els casos d’usuaris d’EV, molts punts de recàrrega amb electricitat són de franc durant 2h.\nUn cop tens tot això clar, pots calcular el TCO: cost total de propietat, i no és més de calcular què pagues realment pel cotxe comptant interessos del finançament, entrada i quota final (si la té), gasolina/gasoil/electricitat, manteniments, i si vols, deixa al marge el cost d’asegurança, neumàtics, amortidors, líquid neteja-parabrises i escobilles, gas de l’AC i filtres d’aire, perquè el desgast és similar entre un EV i un ICE.\nEl preu dels combustibles (impacte COVID apart), va a l’alça, i el de l’electricitat, a la baixa tendint a 0 (quan puguis produir tú mateix/a la teva energia a casa).\nEls manteniments en el cas d’un Tesla són opcionals (no perds la garantia si no els fas). Recomanen fer un creuament de rodes als 25.000Km (86€), una revisió i canvi del líquid de frens als 50.000Km (200€) i una revisió del líquid de refrigeració de la bateria als 100.000Km (???€). Mirant en un vehicle ICE els preus de canviar oli/filtre d’oli/benzina, pastilles de frens, bugies, bateria, corretja de distribució, control d’emisions, bomba de l’aigua i consum de benzina als 100Km (jo he fet els meus càlculs per un cosum realista de 6.2L/100Km) al preu mig de la super95, i m’ha sortit una despesa mensual de 503€ en el meu cas (a cadascú/na li sortirà una xifra diferent). Això vol dir que jo tinc 500€/mes per comprar un cotxe EV més que per comprar un ICE. Bàsicament, si em compro un cotxe ICE de 250€/mes, em puc comprar un EV de 750€/mes amb el mateix esforç.\nRealment no ho he fet així, perquè tenia uns estalvis, i m’he posat una quota mensual d’aquests 500€/mes finançats a llarg termini i he donat l’entrada ajustada per arribar a aquesta quota, així que l’esforç de compra ha estat, realment, només l’entrada. Cada mes, el cotxe em surt “de franc” (perquè sí o sí hauria de gastar aquest import en aquest prorrateig dels manteniments i repostatges en la benzina d’un ICE).\nVoldria afegir en el cas del Tesla el software OTA, que junt amb la xarxa de supercarregadors és el que em va fer decidir a comprar-lo enlloc d’un Nissan Leaf. Cada 22 dies, aproximadament, Tesla actualitza el software del cotxe a través d’una connexió WiFi que tinguis disponible. Hi ha actualitzacions petites, i d’altres molt importants. En una d’elles, al Gener de 2020, van pujar-me uns 30CV la potència del cotxe (el meu model té 100CV “amagats” per software), i també van augmentar l’abast dels Km que pots fer amb una recàrrega de la bateria en uns 10Km extres.\nTambé en el cas del Model 3 i Model Y, quan Tesla actualizi a la v3 els supercarregadors que tenen per aquí, encara podrem carregar més de pressa els nostres vehicles (passarem d’un pic d’uns 900Km/h a un pic d’uns 1.300Km/h) – els Model S i X encara no carreguen tan ràpid.\nAprofito aquestes xifres per respondre a les preguntes que em fan molta gent quan em veuen carregant el cotxe: quants Km pots fer? Quan tarda en carregar? Quant costa? Què passa si et quedes sense bateria?\n1: quants Km pots fer? Depèn. De com condueixes, de si fa molt fred o no, i de quina càrrega portes a la bateria. En condicions òptimes hi ha una persona que ha arribat a fer amb el meu model 760Km amb una càrrega, i una desena més de 470Km. L’homologació són 540Km, i jo crec que conduint “normal”, pots fer bé 430Km. El que passa, és que per la duració de la bateria recomanen un ús diari entre el 20-80 o màxim 10-90, que li fa un rang efectiu d’uns 300Km al meu model. Jo l’he carregat al 100% només 3 cops en 1 any.\n2: quan tarda? També depèn. No he fet servir un shucko (endoll nornal), però per simplificar, parlem de velocitat de càrrega en Km de rang per hora de càrrega. Els endolls més lents CCS que he fet servir, carreguen a 22Km/h, sent el més habitual 44Km/h. En trifàsic arribes a 68Km/h, i en corrent contínua en CCS2 comences en uns 130Km/h i en el cas dels super carregadors d’Ionity o Tesla, jo he vist pics de 1.300Km/h. El Porsche Taycan pot carregar encara més ràpid, però també és veritat que la velocitat de càrrega no és lineal (carrega més ràpid de 10 a 50% que de 50 a 100%). En ús habitual, normalment el deixes a la nit carregant a casa a tarifa super reduïda, i el tens al 80% quan t’aixeques per anar a la feina, i si estàs en ruta i pares a un SC, en uns 40 minuts el tens llest pel següent tram de 400Km (o uns 100Km en 7 minuts si tens molta pressa).\n3: cost? En 1 any he pagat 67€ en electricitat. Sé que ha estat una situació especial perquè molts dels carregadors privats i públics són gratuïts de moment, però ara que he acabat els meus Km de SC i els d’EndesaX, ja vaig pagant. Es parla d’aproximadament 2€/100Km en carregadors “normals”, però en supercarregadors de Tesla el preu és més alt, uns 5€/100Km (0.31€/kWh), 7€/100Km en EndesaX (0.41€/kWh) encara que hi ha una variable de trams, temps i eficiència de càrrega, que fa que el càlcul no sigui massa clar, a més de penalitzacions si no el desconnectes quan ha acabat la càrrega.\nIonity em va semblar caríssim -33kWh reals em van costar 29€ a 0.79€/kWh-, en consums realistes de 165kWh/100Km, serien un equivalent a 14.5€/100Km, com si tinguessis un cotxe que gasta 14L de benzina als 100Km.\n4: range anxiety. Jo l’he patit 2 cops. Cal adaptar-se a la nova forma de repostar i planificar adequadament els viatges.\nNo et quedis mai a 0, pots tenir un problema seriós, a més de poder fer mal bé la bateria. Només 1 cop he arribat a 0% i mai més em passarà si ho puc evitar.\nSi us compreu un Tesla, feu servir el meu codi de recomanació: aquests codis donen descomptes o avantatges que varien cada mes (https://ts.la/jordi12928)\nSi ja teniu un Tesla i us agraden les dades, us recomano que us instal·leu el servei TeslaFi (https://www.teslafi.com).\nAmb el meu codi podeu provar-lo de franc durant 1 mes (jordi12928)\nHi ha a la venda diferents accessoris pel Tesla Model 3. Adjunto alguns que m’han semblat interessants i alguns que he comprat jo mateix:\n“Cortines” i llit pel Tesla Model 3: Dreamcase.eu


Per tal de poder treballar de manera àgil, la Junta Directiva de l'AMPA està organitzada en comissions i grups de treball encarregats d'organitzar i gestionar diferents aspectes tant del dia a dia de la pròpia junta com de les activitats que es duen a terme des de l'Associació.\nAquestes comissions i grups de treball són les següents:\nActivitats Extraescolars (veure bloc): Coordina l'acolliment matinal, les diferents activitats que es fan a les tardes a partir de les cinc i la participació en les diferents competicions esportives del dissabte. Prepara activitats en els dies de lliure disposició.\nEscola d'Estiu (veure bloc): Coordina l'organització de l'escola d'estiu des de finals de juny fins a principis de setembre.\nActivitats Familiars (veure bloc): Prepara xerrades culturals, sortides matinals o culturals, tallers per a pares i mares, i totes aquelles activitats que serveixen per vincular les famílies amb l'escola.\nEquipament Esportiu: Responsable de la compra tant del material esportiu per als nens i nenes de l'escola com de l'elaboració de material promocional de l'AMPA com samarretes, gorres o tubulars, entre d'altres.\nComunicació i Imatge. Gestiona els diferents canals de comunicació interns (comunicats, correus,...) com externs (facebook, twitter,...) per tal d'assegurar que les famílies reben les informacions del dia a dia de l'associació i d'altres fonts d'interès.\nSecretaria i Legal. S'encarrega de gestionar la documentació oficial de l'associació (actes, estatuts,...) així com els aspectes d'assegurances.\nEconomia i Finances. Responsable de la gestió econòmica i administrativa de l'associació.\nL'AMPA està representada, també, al Consell Escolar, amb un membre i al Patronat de la Fundació, amb un terç dels patrons (7).\nFinalment, un membre de la Junta Directiva assumeix la interlocució i coordinació de la participació de l'AMPA en activitats de l'escola com la cantada de nadales o el Sant Jordi, i una altra persona coordina els pares delegats de curs.\nEstàs aquí:Escola Mowgli Comissions de treball


La coral El Clavell commemora el centenari amb un nou himne - somMollet\nLa coral El Clavell commemora el centenari amb un nou himne\nEl presentarà diumenge en el marc del concert de la festa major a la parròquia de Sant Vicenç\nDijous, 17 de gener de 2013 | 16:50h\nLa Societat Coral El Clavell de Mollet iniciarà diumenge els actes de commemoració del centenari de la seva fundació, amb un concert a l'església de Sant Vicenç, tot coincidint amb la festa major de la ciutat. El recital servirà també per presentar l'Himne del centenari, la lletra del qual s'ha triat entre els participants en un concurs organitzat per l'entitat.\nFa 100 anys, a la sortida de la Missa del Gall de 1912, tres amics intentaven fer passar el fred amb unes copetes de moscatell i una conversa de sobretaula després del tradicional ressopó. Eren Jaume Moly, d’origen francès i que era conegut com el Jacques, Joan Santamaria i el mestre Vicenç Solà. D’aquella trobada en sorgia la idea de crear una coral, a imatge dels cors de Clavé, i per a la qual els tres companys ja tenien en ment la veu dels veïns molletans.\nAixí, el 1913 es fundava la Societat Coral Recreativa El Clavell, que originàriament es deia Coral Humorística El Clavell i que inicialment només estava formada per homes.\nRecreant el 1913\nPer commemorar-ho, aquest diumenge la trentena de cantaires actuals d’El Clavell es vestiran d’època tot recordant el veïnat del Mollet agrícola de 1913, que iniciava la seva industrialització. El concert de Sant Vicenç serà el primer dels actes del centenari que es clourà a la festa major d’hivern de l’any que ve.\nDiumenge, l’entitat també donarà a conèixer la lletra guanyadora del concurrs per a l’himne del centenari, que ha comptat amb quatre propostes, que expliquen la trajectòria de l’entitat, inciada com a coral humorística i que va haver de fer una aturada durant la Guerra Civil. A més, va ser censurada durant la dictadura per cantar en català. Amb tot, a la seva repressa, El Clavell va ser l’autora de l’Himne de Mollet, amb lletra d’Ambrós Lloreda, així com va impulsar el monument a Anselm Clavé i els valors de la música i el seu efecte sobre les persones. La lletra fa referència també a altres elements històrics de la ciutat.\nEl recital de diumenge tindrà una introducció prèvia sobre la història de la coral, a càrrec de l’actual presidenta, Rita Roca, i del Mollet de 1913, a càrrec de l’exalcaldessa Montserrat Tura. Seguidament, la cançó en llatí Guadete! obrirà el concert, dirigit per Manel Morales, i que també inclourà peces tradicionals com El Cant dels Ocells, amb la solista Isabel Cano. També tindrà amb l’acompanyament del trombo Javier Blànquez. L’acte també comptarà amb l’Escola Orfeònica de Martorelles. Ambdués formacions cantaran conjuntament Joia en el món per tancar l’acte.\nEls actes del centenari continuaran a la primavera i han de servir també per “donar un gran agraïment a totes les persons que han passat per la coral, que és de tots; és del poble”, diu la presidenta Rita Roca.


Una Real Utopia: नमस्ते Namasté.\nDarrer dia d'un mes de gener que ha estat molt especial. Especial des del punt de vista del que s'ha viscut, del que s'ha arribat a escriure, del què s'ha plasmat al món i que d'alguna manera s'ha intentat fer una pinzellada a Una Real Utopia.\nHi han hagut moments de tot, d'esperança per un any 9 que iniciàvem, dolor per una ofensiva a Gaza inacabable, pors, inseguretats, mecanismes de defensa... en forma de trilogies a ritme de musical, i Llum davant de les tenebres del dia a dia.\nVisitant altres blogs, en molt d'ells la tònica ha estat similars, potser amb altres llenguatges però tots en el fons hem expresat al llarg d'uns llargs trenta dies el desig, l'esperança d'un Món millor, d'una nova Humanitat on el dolor, el sofriment, la violencia, la discriminació, la guerra, la mort... fossin un malson del passat.\nTant de bo tots aquests posts que he escrit aquest darrers dies i els que han escrit altres blogaires, no quedessin a l'oblit d'una realitat virtual, es poguessin plasmar en una realitat tangible per construir un Món nou.\nJo honro el lloc dins teu on l'Univers sencer resideix.\nJo honro el lloc dins teu d'amor i llum, de veritat, i pau.\nJo honro el lloc dins teu on quan tu estàs en aquest punt teu,\ni jo estic en aquest punt meu, som només U\nUna versió diferent de "This Little Light Of Mine" interpretada per Bruce Springsteen i The Sessions Band en directe des de Dublin. Una Llum per tota la Humanitat!\n1 de febrer de 2009 a les 17:42


El Partit Pirata català va sumant suports mentre oficialitza la candidatura - VilaWeb\nEl Partit Pirata català va sumant suports mentre oficialitza la candidatura\nHi ha membres de Caliu, Ubuntu.cat, Metges Sense Fronteres, Hacklab Barcelona i de plataformes contra la llei Sinde\nMentre no oficialitza la seva candidatura, pendent del vistiplau del govern espanyol, el Partit Pirata català va recollint adhesions i suports. Entre els seus fundadors i afiliats hi ha gent provinents de sectors molt diversos, amb un nexe comú: l'activisme. És difícil trobar algú que no militi en una o dues entitats, ja sigui a favor del programari lliure, en contra de l'actual regulació de patents, o en contra de l'especulació immobiliària.\nAixí, per exemple, hi donen suport alguns autors del manifest contra la llei Sinde, com Josep Jover, també advocat de l'ExGae i responsable de dur les societats de gestió i el govern espanyol al tribunal de Luxemburg; Ana María Mendez, de la plataforma Tots contra el cànon i Àngel Badia. Segons que explica el portaveu del Partit Pirata, Kenneth Peiruza, hi ha escriptors, com Jaume Nualart o Fabián Plaza Miranda; i membres de Caliu (associació d'usuaris i usuàries de GNU/Linux en llengua catalana), Ubuntu.cat (comunitat d'ubuntaires en català), Drupal.cat (grup d'usuaris de Drupal en llengua catalana), Joomla.cat (grup d'usuaris del Joomla dels Països Catalans), Perl Mongers, Bulma (usuaris de GNU/Linux de les Illes), Hacklab Valls i Hacklab Barcelona (col·lectius de programari lliure), Telenoika (comunitat de creadors audiovisuals), Riereta.net, (recerca i difusió de noves tecnologies), V de Vivienda, Metges Sense Fronteres, Greenpeace, etc.\nEl Partit Pirata català no té cap relació oficial amb el Partit Pirata espanyol, afirma Peiruza. En aquest sentit, el membre de Softcatalà Marc Belzunces, diu a VilaWeb que s'alegra de l'aparició del Partit Pirata de Catalunya: 'Fa un temps hi va haver un intent de crear una sucursal del Partit Pirata espanyol, i ens hi vam oposar perquè ho creiem totalment inviable. En canvi, ara ha nascut un partit fet des d'aquí amb gent d'aquí que entén el món polític català. Jo, personalment, me n'alegro. A més, alguns membres de Softcatalà compartim bona part del seu ideari'.\nDe fet, la intenció del Partit Pirata català és poder ser membre de ple dret del Pirate Parties Internacional (PPI), però per aconseguir-ho, necessiten convèncer-los perquè canviïn els estatuts, ja que actualment només preveuen d'acceptar un Partit Pirata legalitzat per estat. De moment, els catalans hi són amb l'estatus d'observadors, però esperen esdevenir membres de ple dret: 'No passem a través del Partit Pirata espanyol i no ho volem fer'.\nEl Partit Pirata anirà a les eleccions catalanes (24.08.2010)


Escriure sense interrupcions...: Solidaritat - 24/11/1998;\nSolidaritat - 24/11/1998;\nDarrerament ens hem trobat immersos en un moviment de solidaritat força extraordinari, la població d’Andorra en paral•lel amb la població d’altres països del món ha reaccionat de forma extremadament positiva front a un esdeveniment tan tràgic com és la devastació causada per l’huracà Mitch a Centreamèrica. El motiu del meu escrit no és felicitar tots aquells que hi han contribuït ni extasiar-me un cop més davant aquest impuls solidari que ens ha envaït; això ja ho han fet a bastament altres persones en moltes columnes de la premsa nacional.\nTot acte té una causa, i aquesta solidaritat no solament ha estat una resposta a imatges de desolació i de misèria, ha estat un cop més per a moltes persones una forma d’aplacar la seva consciència, de ser ciutadans privilegiats en una societat privilegiada i en un país privilegiat.\nCal ser honestos i conseqüents amb nosaltres mateixos i, malauradament, el “fer bé” de forma totalment gratuïta i desinteressada és una acció cada cop més rara, i no em refereixo solament a la participació en accions solidàries. Som humans, i sembla que la major part d’ajudes i favors que podem fer van sempre lligats a la secreta esperança de l’agraïment o de la compensació o, simplement, com deia abans, a fer callar la nostra cosnciència.\nAlguns em diran que allò important és el resultat final, l’aportació dinerària o l’ajuda realitzada, no la motivació que ens ha portat a fer-ho. No crec que s’hagi de simplificar tant, sense arribar a capficar-nos cal que aprenguem a conèixer-nos i a assumir-nos tal i com som, amb les nostres coses bones i dolentes -som humans, al cap i a la fi- però també cal que els mateixos principis d’avaluació els apliquem als demés.\nPer què això? Senzillament, perquè ens trobem en una societat moralitzadora -prova n’és la meva reflexió d’avui- on ens és molt fàcil de jutjar els altres i més difícil de valorar les nostres pròpies intencions. Quantes vegades ens equivoquem, pensant actuar bé, i -amb la consciència tranquil•la- arribem a perjudicar algú?\nHi ha moltes maneres d’actuar bé o malament, per això cal tenir cura en els judicis ràpids de les accions dels demés o, fins i tot, de les pròpies. Hem arribat al punt que la bondat o el ”fer bé” són sovint criteris de desprestigi abans que claus d’admiració; no heu sentit mai allò de “mira que és bona persona, pobret...” o “només és bona persona...”?\nNo és gens fàcil, perquè no hi ha uns criteris uniformes sobre el què ha de ser la bondat. Per a uns la docilitat, la manca d’agressivitat, la resignació, són símptomes inequívocs de la bona persona; per altres el ser agressiu, arribista i triomfador, i alhora solidari, són una mostra patent del “fer bé”. Tant... tant poc, no és gens fàcil.\nPotser allò més senzill és arribar-nos a conèixer en profunditat, fixar-nos els nostres propis criteris i seguir-los, i procurar mantenir-los passi el què passi. Llavors, pot ser que, a més de participar en alguna causa solidària o de fer un favor, serem honestos amb nosaltres mateixos i, a més de sentir-nos millor, serem persones entre persones i podrem dir, com Antonio Machado en la seva autobiografia, “soc bó, en el bon sentit de la paraula”.\nPublicado por Montserrat Ronchera en 16:58


Susagna Gonzàlez - El factor sorpresa a les reunions amb les famílies (escola El Despujol) | Fundacio Jaume Bofill\nVídeo resum de la intervenció de Susagna Gonzàlez, directora de l'escola El Despujol de les Masies de Voltregà a l'acte "I si redissenyem la reunió amb famílies" de la @FundacioBofill , celebrat a La Violeta de Gràcia el 27 d'abril de 2017. #ReunionsFamílies.\nEn aquest vídeo la Susagna Gonzàlez presenta l'experiència de les reunions amb les famílies que fan a l'escola El Despujol.\nPodeu recuperar el visionat complet de l’acte aquí.\nEn aquest acte es va presentar la crida "Redissenyem la reunió amb famílies", que acompanyarà 30 centres educatius per redissenyar les seves reunions amb les famílies amb l'objectiu de generar relacions de compromís i coresponsabilitat entre famílies i docents. En aquest enllaç trobareu més informació de la crida aquí.\n06/19/2017 - 23:45\nAlberto Esteban i Cristina González - Escoltem la veu de les famílies (INS escola Daniel Mangrané)\nDolors Gibert - Mestres i famílies junts vivim una situació d'aprenentatge (escola Samuntada)\nSílvia Blanch - I si redissenyem la reunió amb les famílies?


Posar fi a l’hemorràgia | Román Martínez | barcelona | Espanyol | L'Esportiu de Catalunya\nPosar fi a l’hemorràgia Posar fi a l’hemorràgia Posar fi a l’hemorràgia Posar fi a l’hemorràgia + Posar fi a l’hemorràgia E-mail\nEstat d’alerta. La plantilla i el cos tècnic de l’Espanyol es reuneixen durant dues hores per trobar solucions a la crisi de resultats que sacseja l’equip. Els jugadors fan costat a David Gallego\nLa plantilla es va reunir ahir durant dues hores amb el cos tècnic per valorar la dinàmica de l’equip EFE / E. FONTCUBERTA.\nPosar fi a l’hemorràgia Posar fi a l’hemorràgia Posar fi a l’hemorràgia Posar fi a l’hemorràgia Posar fi a l’hemorràgia E-mail\nLa derrota contra la Real Sociedad ha estat un cop en la línia de flotació de l’Espanyol. Més que la derrota, el que va fer més mal és la manera com es va produir la tragèdia. El conjunt blanc-i-blau va ser un peluix a les mans d’un rival que, amb molt poc, va descosir un equip sense cap element vertebrador. Errades de marcatge i individuals van ser una catifa vermella per als bascos. La xiulada final, focalitzada en la figura de David Gallego, va ser l’epíleg d’un duel tètric. L’Espanyol ha tocat fons. Els números no enganyen. Tres derrotes en els tres partits jugats al RCDE Stadium. Un inici de lliga, com a local, que iguala els pitjors registres històrics de l’entitat. Cal remuntar-se a la temporada 1947/48 per trobar un començament tan nefast. Ni les dosis de maquillatge a domicili (un empat i una victòria) no poden treure l’Espanyol de la zona de descens. 18è amb 4 punts.\nL’estat d’alerta és evident. Les alarmes estan enceses i la mostra més fefaent és la sessió d’ahir. El futbolista i el cos tècnic van estar reunits durant dues hores abans de sortir al camp 1 de la Ciutat Esportiva Dani Jarque. Moments per reflexionar dins del vestidor. Per dir-se les coses a la cara. Tothom va parlar. Començant pel tècnic, que va exposar la seva visió del moment actual de l’equip. Un tècnic que no arriba a entendre com els seus jugadors comencen els partits desconnectats i sense esma. Des que ha començat la temporada, l’Espanyol ha vist com el seu adversari sempre s’ha avançat, a excepció del duel contra l’Alavés, que va acabar amb empat a zero. Sempre va a remolc. Sevilla, Granada, Eibar i Real Sociedad, en lliga, i fins i tot el Ferencváros, en l’estrena de l’Europa League, s’han posat al davant en el marcador. Una cadència perillosa que és plom a les ales per als periquitos. Una dinàmica que trenca el guió dels partits i el progrés natural dels deixebles de Gallego. “Quan una cosa passa sovint és que tenim un problema”, va assenyalar, diumenge, el tècnic després de la derrota contra la Real Sociedad. L’Espanyol ha vist com la seva fortalesa a casa s’ha aigualit en pocs mesos de temps. Joan Francesc Ferrer Rubi va fer del RCDE Stadium un territori clau per assolir la setena plaça. 36 punts van sumar-hi els blanc-i-blaus. La millor xifra de la història en la seva nova casa. L’Espanyol ha perdut les bones referències que tenia l’any passat i molts futbolistes, pràcticament el gruix de la plantilla és idèntic, no es reconeixen ara en el mirall. Tots semblen pitjors del que eren. Una de les virtuts: la sortida de pilota des del darrere combinada amb una bona defensa s’ha dissipat com la sorra entre les mans.\nDavid Gallego és el màxim assenyalat per l’afició en aquest malson en què s’ha convertit aquest inici de temporada. El surienc han de digerir tots aquests mals, però els futbolistes també tenen gran part de culpa en el desgavell actual. Les inconcrecions i les errades individuals no són imputables a l’entrenador i l’actitud també és imputable als futbolistes. Tots van donar la seva opinió en una reunió que va esdevenir un autèntic gabinet de crisi per aturar l’hemorràgia. Cal un electroxoc per solucionar el forat anímic i de joc que està afectant l’equip. La que ha de ser una temporada il·lusionant se n’està anant per l’embornal tot just començar. Tota la plantilla és conscient dels errors i han fet propòsit d’esmena. Els retrets també van estar a l’ordre del dia i la consigna ha estat exigir-se molt més del que han donat fins ara. La mala imatge donada contra la Real Sociedad no es pot tornar a repetir.\nEl procés de catarsi ha de donar els seus resultats immediatament. Dijous l’Espanyol viatja a Vigo i diumenge rebrà al Valladolid. Dos duels decisius per calibrar l’estat de crisi de l’equip i si les solucions són les adients per redreçar el rumb. El joc i l’actitud han de canviar, però també han d’anar acompanyats de bons resultats. Una setmana en què David Gallego és qui més s’hi juga.\nLa derrota contra la Real Sociedad ha estat un cop en la línia de flotació de l’Espanyol\nDINÀMICA A CASA\nTres derrotes al RCDE Stadium. Iguala el pitjor inici en lliga de la temporada 47/48\nEls duels contra el Celta, dijous, i, diumenge a casa, contra el Valladolid calibraran l’estat


273 m2 m25 Habitacions3 Banys\nSituada a Argentona, una localitat del Maresme, es troba aquesta casa minimalista en venda dissenyada per arquitectes de prestigi que va ser construïda amb materials de màxima qualitat.\nEstà emplaçada a una zona tranquil·la ubicada entre les muntanyes i el mar, on destaca el seu suau clima mediterrani durant tot l’any, un lloc idoni per fixar com a primera residència.\nLa seva excel·lent orientació ofereix una magnífica il·luminació a totes les cambres de la casa, a més dels seus grans finestrals repartits en les diferents plantes, que li aporten molta amplitud.\nL’habitatge de 273m2 està distribuït en dues plantes. A la primera planta s’hi ubica un gran saló menjador, cuina amb mobiliari de disseny bulthaup i zona office ideal per al dia a dia, ambdues cambres amb sortida directa al porxo i al jardí. Un despatx i un bany completen aquesta primera planta.\nA la planta superior es troba la zona de nit que es compon de dues habitacions, les quals comparteixen un bany i una màster en suite.\nEs van utilitzar materials de primera qualitat i de molta durabilitat en la seva construcció. En referència a l’equipament, aquesta propietat disposa de calefacció per terra radiant, fusteria interior de fusta de qualitat i exterior d’alumini i terres de parquet combinats amb ceràmics, entre altres molts.\nLa zona enjardinada es compon d’un agradable porxo, piscina delimitada amb una càlida estacada de fusta tropical i estanc amb peixos tot això envoltat en una cuidada vegetació autòctona. Compta amb plaça garatge privat.\nSuperfície:273 m2 4 Habitacions dobles 1 Habitació individual 3 Banys Descarregui la fitxa tècnica\nMissatge Visitar la propietat En enviar aquest formulari acceptes els termes del servei. REF 03535


Canvi de comptadors de llum: Condemnes i exilis elèctrics\nUna dona amb electrosensibilitat relata la fugida de la seva pròpia casa davant l'impacte del senyal dels nous comptadors\nLa justícia ordena que es restitueixi la llum a un veí de Cornellà a qui se li va tallar per negar-se a instal·lar l'aparell\nBarcelona - Dijous, 19/04/2018 | Actualitzada 20/04/2018 - 16:59\nGemma Plana va fugir de casa seva el dijous de la setmana passada, en plena nit, amb rumb incert, gairebé a la desesperada. Cap incendi amenaçava la seva vivenda, ni ningú va entrar-hi a robar. L’amenaça és etèria, en forma d’ones electromagnètiques que emanen del comptador que li acabaven d’instal·lar a un veí, sosté. Senyals que s’expandeixen fins a impactar contra el seu cos sensible. Des de fa 15 anys, la Gemma està diagnosticada de fatiga crònica, sensibilitat química múltiple i hipersensibilitat electromagnètica per especialistes de l’Hospital Clínic. «Dijous em vaig llevar amb vertigen, amb ansietat, sense forces, amb una taca a la cara... Abans de saber que li havien canviat la instal·lació a un veí. El meu metge em va dir que tenia lipodistròfia semicircular, que afecta el teixit adipós subcutani, i que me n’anés de casa com més aviat millor», recorda.\nLa Gemma resideix a l’Eixample, on només té connectada la nevera i fa servir llanternes quan es fa de nit. Però fins i tot així, de tant en tant, el seu cos diu prou i ha de buscar refugi a la muntanya o a la platja. Exili elèctric, un objectiu infructuós davant l’implacable setge tecnològic: «He canviat nou vegades de segona residència, fins que vam comprar una caravana i busquem espais on estar aïllats». Ara s’ha instal·lat per la costa, desesperada per no poder tornar al seu domicili. «Em passo el dia plorant, amb atacs d’ansietat; fins ara tenia la sort de la generositat dels meus veïns, que tenen cablejat el senyal d’internet i apaguen el mòbil a la nit perquè jo pugui dormir. Però un propietari que no és resident habitual va acceptar la instal·lació dels nous comptadors, una cosa a la qual tots els altres ens vam negar», resumeix.\nEndesa ignora certificats\nEs desespera davant l’adversitat, cansada, als seus 72 anys, de ser «una nòmada», indignada quan algú li recomana que se’n vagi a una masia o a una tenda de campanya. Reclama el seu dret a mantenir la seva residència des de fa quatre dècades, «de tenir vida», però lamenta que «Endesa ignora tots els certificats mèdics oficials» que els remet. La Gemma reclama que la visiti el metge que té la companyia, «que comprovi en primera persona el dany» que pateix, la condemna que viu a la seva pròpia residència.\nUn altre tipus de condemna, encara que també relacionada amb els comptadors, és la que li ha tocat a Pablo Álvarez i a la seva família al seu domicili de Cornellà de Llobregat. Gairebé un mes i mig sense electricitat després que Endesa els tallés la llum davant la negativa a acceptar el nou comptador. «Des del 2014 que demano informació a la companyia sobre l’impacte en la salut de la telegestió, però es limiten a dir que només compleixen la normativa», descriu. El Pablo recorda les dificultats de viure sense calefacció elèctrica, amb la impossibilitat de conservar aliments, que les seves filles atenguin les seves obligacions estudiantils, de rentar la roba íntima a casa. Però sobretot lamenta que «les empreses trepitgin els drets dels ciutadans amb la complicitat del Govern».\nEl Pablo té el suport de l’ajuntament, que es va sumar a la seva denúncia i va demandar l’empresa per coaccions. «És molt greu, una vulneració dels drets fonamentals per part d’una multinacional que parla de compromís social però que no té servei de mediació», explica la tinenta d’alcalde Montse Pérez. Aquesta setmana, el jutge va ordenar cautelarment restituir la llum a la llar d’Álvarez.\nEl jutge ordena a Endesa restablir la llum al veí de Cornellà que no va voler canviar el comptador\nTemes: Electricitat Malalties Contaminació Endesa Energia Consum


El canvi de Corea parla denfocament cap a Blockchain Innovation | CAT.DemocraziakmZero.org\nTot i importants borses de Londres i Nova York han guanyat la part del lleó dels principals titulars de la premsa, els seus parells a nivell internacional s'estan movent a un ritme similar per investigar el potencial de la tecnologia blockchain.\nEl Korea Exchange (KRX), única borsa de valors de Corea del Sud, per exemple, va anunciar que s'estava movent per desenvolupar un lliure (OTC) plataforma de negociació over-the-counter ús de la tecnologia al febrer, una decisió que podria obrir l'empresa fins completament nou mercats si finalment van llançar.\nD'acord amb Changjin Lee, cap de planificació de l'estratègia de TI a KRX, el projecte no és simplement una resposta als competidors internacionals. Llegeix va indicar que KRX ha estat estudiant la tecnologia des de principis de 2015, i que la decisió de començar a treballar en les implementacions de vi dels més alts nivells de l'organització.\nLlegeix a CoinDesk:\n"Kyungsoo Choi, director general d'KRX, va identificar la importància i el potencial de la tecnologia blockchain i va ordenar [la companyia] per trobar com utilitzar aquesta tecnologia. Després d'això, vam decidir prendre mesures sobre la tecnologia."\nTal enfocament de dalt a baix per incorporar la innovació sembla ser poc comú, observadors de la indústria han afirmat. No obstant això, això no vol dir que KRX no useu tàctiques similars als companys com al Nasdaq, la borsa de Londres i al voltant de 10 empreses a nivell mundial.\nLee va dir que, per exemple, que KRX ha convocat un grup de treball blockchain que abasta les persones que treballen en l'organització. Això inclou a representants de compensació i liquidació, l'estratègia general i el grup de Lee, TI.\nKRX, Lee va dir, està encara en les primeres etapes d'arribar als als membres rellevants del sistema financer de Corea del Sud, com el Dipòsit de Valors de Corea, dipositari central de valors del país (CSD) en un intent per ampliar els seus esforços.\nLlegeix revelar encara més l'intercanvi ha establert un grup de treball intern que es reuneix periòdicament, però irregular, proporcionant als membres de la companyia amb la "orientació i solucions" centrat en la tecnologia emergent.\n"S'està estudiant la tendència tècnica de blockchain, Casos d'ús, tenint en compte com aplicar blockchain en els sistemes d'informació KRX, i col·laborant amb altres organitzacions," va dir.\nL'elecció de la negociació OTC\nKRX tampoc és l'única que busca aprofitar la tecnologia per moure les seves operacions a nous mercats. Per exemple, BNP Paribas està tractant de determinar com es podria crear un crowdfunding platformbased en blockchain, un moviment que s'estendria les seves línies de negoci.\nLlegeix va explicar que l'ús de blockchain en els mercats OTC permetria principalment KRX per oferir "serveis més convenients i més ràpids" inversors omplint un buit en els serveis actuals del mercat.\nAixò s'endolla pel KRX mercat privat, un nou esforç que la companyia té com a objectiu construir en col·laboració amb les arrencades blockchain locals.\n"KRX és l'objectiu d'oferir serveis en el posicionament en el mercat privat d'entre K-OTC i K-OTCBB", va dir Lee, referint-se a la plataforma de Corea del Sud per a les accions no cotitzades i el sistema informàtic que proporciona cotitzacions de preus d'aquests actius.\nLlegeix va explicar que l'Associació d'Inversió Financera de Corea, una organització regional d'autoregulació, ara opera tant K-OTC i el seu servei de butlletí electrònic (K-OTCBB), però que les ofertes i demandes s'executen en els sistemes de manera diferent.\n"En K-mercat OTC, les ordres s'executen automàticament per sistemes de comerç, però K-OTCBB només es proporciona servei de butlletí electrònic, on les ofertes i demandes s'executen de forma manual", va explicar.\nKRX ha indicat que creu que això facilitarà la capacitat dels participants en el mercat per trobar socis, mentre que la reducció de costos. La decisió es produeix després que l'intercanvi es va moure de manera similar a la neteja de les operacions de derivats OTC el 2014.\nEnfocament de col·laboració\nPer integrar la tecnologia més àmpliament en els mercats de capitals, però, Lee va dir que serà necessària una major col·laboració entre els participants en la R + D i proves de concepte, tot i que no deixen entreveure el que podrien sorgir projectes.\nPel que fa a la tesi de KRX en la tecnologia, Lee va dir que l'intercanvi veu el potencial de casos d'ús per desenvolupar tant que el palanquejament, llibres distribuïts compartits, així com nous actius digitals que poden ser creades i dirigides amb la tecnologia.\nAquest doble enfocament es presenta com moltes institucions financeres estan examinant aquesta qüestió, com llibres compartits o entorns de missatgeria en general, han demostrat ser més actionablefor titulars.\nKRX, igual que moltes altres institucions financeres existents, va dir, no s'espera per interactuar amb qualsevol blockchains públics com a part dels serveis que posa en marxa - almenys, encara.\n"A causa de les limitacions de la blockchain públic als mercats financers com ara títols, KRX està considerant blockchain privada o híbrida per a l'adopció de la tecnologia", va continuar.\nLee va dir KRX planeja arribar a altres agents del mercat i els governs locals, ja que continua la recerca d'aplicacions blockchain.\nLlegeix va arribar a la conclusió:\n"La col·laboració entre els participants en el mercat és essencial."\nPer què les propostes dEBA establirien un Absurd predecessor per a les startups de Bitcoin\nEl comissari de la CFTC demana un reglament flexible de les monedes digitals


SORTIDA TORRE DE MARATA-PONT DEL DIMONI | Escola Les Arrels de Maçanet de la Selva\nSORTIDA TORRE DE MARATA-PONT DEL DIMONI\nAnna Maria Mezquita Surós06/03/21\nAquí teniu un petit vídeo del fantàstic dia que ahir vàrem compartir. Vàrem caminar molt i vàrem gaudir de la natura.\nPel camí vam conèixer un indret on, segons expliquen les llegendes, es trobava la porta a l’infern. Vàrem veure algunes roques cobertes de sofre i la terra vermellosa…Fins i tot, escoltant la llegenda ens va semblar sentir l’olor d’en Banyeta!!! I algú va dir que la porta a l’infern s’hi veia ben bé!!! Per si de cas, seguírem camí, no fos cas que s’obrís!\nEn arribar al Pont Vell, o del Dimoni, vàrem explicar la llegenda on es diu que aquest personatge va construir el pont en una sola nit a canvi de l’ànima de la primera persona que el travessés. En èpoques llunyanes, quan no existien les carreteres, aquest indret era d’obligat pas per anar a Riudarenes i a d’altres pobles de l’entorn i quan la sèquia baixava plena d’aigua es feia molt complicat poder travessar-la. D’aquí la seva importància. Sort que no hem estat pas els primers en passar pel pont!\nEn Vadó, el profe de religió de l’escola, ens va explicar una altra llegenda (dels indis americans) molt bonica, sobre el bé i el mal. Ens va encantar. Teniu un petit tastet. De vosaltres en depèn el final…\nSeguint camí fins a l’hora de dinar vàrem trobar una petita tortugueta, que havia nascut de l’ou no feia pas gaire. També ocells, una granota dissecada (potser de la calor d’aquests dies), i cargols petits, entre herbes altes, canyes i bardisses…\n4t, Educació Primària, General, Portada, Primària 0\nENGLISH THEATRE AT SCHOOL !\nSETMANA DEL 12 AL 16 D’ABRIL -1r B\nSORTIDA PARC NEOLÍTIC DE LA DRAGA- BANYOLES\nSetmana del 6 al 9 d’abril 1r A\nSETMANA DEL 6 AL 9 D’ABRIL – 1r B\nSetmana 22 al 26 de març….1r A\nSETMANA DEL 22 AL 26 DE MARÇ – 1rB\nSetmana del 15 al 19 de març de 2021\nSETMANA DEL 15 AL 19 DE MARÇ – 1rB


Condicions de reserva | Cases Rurals RuralPedrafrorca\nsi vols pots consultar les nostres\nEs considerarà efectiva la reserva un cop rebut el pagament de la paga i senyal, aquesta serà d’un 30% del total. Mitjançant transferència al número de compte corrent us indicarem.\nEn cas d’anul·lació d’una reserva abans de la vostre arribada, s’aplicaran una sèrie de despeses d’anul·lació en funció de l’antelació amb la qual s’anul.li la reserva.\nEls intervals i percentatges de penalització aplicats són els següents:\n– Si s’efectua l’anul·lació amb un mes d’antelació es retorna el 100% de la paga i senyal.\n– Si s’efectua l’anul·lació de 15 a 30 dies d’antelació es retorna el 50% de la paga i senyal.\n– Si s’efectua l’anul·lació amb menys de 15 dies d’antelació es perd la totalitat de la paga i senyal.\nEn cas de no poder gaudir de l’estada reservada degut a la declaració de l’estat d’alarma o algunes restriccions de moviments relacionades amb el Covid-19 s’ofereixen dues opcions als clients:\n1. Canvi de data de l’estada (en funció de la disponibilitat de l’allotjament).\n2. Retorn de l’import complert de la paga i senyal.\nCap de setmana: divendres a partir de les 16h.\nSetmana sencera: divendres a partir de les 18h.\nPactarem prèviament amb vosaltres l’hora d’arribada.\nEl client té l’obligació de pagar la totalitat de l’estada a l’entrada a l’allotjament, en cap cas, el fet de presentar una reclamació l’eximeix d’aquest pagament.\nEn aquest moment també es fa l’abonament de la fiança, que us serà retornada per transferència bancària, un cop comprovat el correcte estat de la casa i dels seus elements de mobiliari.\nCap de setmana: diumenge abans de les 18h.\nSetmana sencera: el dia de finalització de l’estada abans de les 12h.\nPer llei, és obligatori, registrar a les persones allotjades, majors de 14 anys, i enviar-ho telemàticament a la Direcció General de Policia. (Article 5.2 del Decret 164/2010). Les dades obligatòries per al registre són: nom complert, data de naixement, DNI.\nEn començar l’estada als nostres allotjaments us comprometeu a seguir les normes de la casa. Si el titular de la reserva o qualsevol dels acompanyants no es comporta de manera adequada i responsable, Rural Pedraforca està autoritzat a demanar al client i als seus acompanyants la sortida immediata de l’establiment sense que el client tingui dret a cap tipus de compensació. (Article 5.8 del Decret 164/2010).\nMolt important, per tal de garantir la convivència amb els veïns i veïnes: cal respectar els horaris de descans dels veïns.\nQueden prohibides les festes i/o gresques exteriors en els jardins, piscina, porxos, … Poden realitzar-se només en els interiors sempre que el volum de l’activitat sigui l’adient per garantir el bon descans dels veïns.\nDurant el dia, els aparells de difusió musical, els jocs, etc… hauran de tenir el volum adient per a respectar també les normes de convivència i de contaminació acústica.\nNo està permès que es banyin a la piscina.\nEls propietaris dels animals tindran l’obligació de mantenir-los en unes condicions higièniques i sanitàries adients, i seguir les normatives vigents.\nEls propietaris dels animals seran responsables dels danys ocasionats pels animals a terceres persones o a qualsevol de les instal·lacions de la casa.\nNo es podrà deixar la mascota sola ni a l’interior ni a l’exterior de la casa sense la supervisió dels propietaris.\nRural Pedraforca no es fa càrrec de qualsevol pèrdua, dany, anul·lació o qualsevol despesa addicional soferta pel client, o de qualsevol causa que escapi del control del propietari.\nTampoc es responsabilitza de la pèrdua o oblit d’objectes; no obstant , si a l’hora de fer la neteja es troba algun objecte a l’establiment, el propietari no tindrà inconvenient d’enviar-lo a l’adreça facilitada mitjan enviament a contra reembossament.\nNo està permès fumar dins les habitacions, tampoc està permès treure ni utensilis, ni roba de llit, mantes, etc. de l’establiment.\nEn cas que es produís algun desperfecte haurà de comunicar-ho a l’allotjament i sempre abans de la sortida de l’establiment, per evitar mal entesos. El client haurà d’abonar el cost del desperfecte.\nAl finalitzar l’estada la casa haurà d’estar recollida, tant pel que fa a les instal·lacions i el mobiliari (taules, cadires, tumbones, sofàs, etc….), les zones de jocs, als lavabos (tovalloles usades a terra o dins d’una banyera), etc….\nEncara que la neteja final estigui inclosa en el preu de l’estada, s’haurà de deixar la casa en bones condicions higièniques, si no fos així, no es retornarà la fiança.


3 cullerades de greix d’ànec\nCoeu el bròquil amb les patates —pelades i tallades— i una mica de sal. Una vegada fet, escorreu-ne l’aigua.\nEn una paella amb el greix d’ànec calent, fregiu els alls. Aneu amb compte de no cremar-los perquè serien amargants.\nTraieu-los i afegiu-hi el bròquil i la patata. Amb una forquilla aixafeu-ho fins que es converteixi gairebé en un puré, deixant-ho daurar per les dues bandes fent tomba i tomba amb un plat com si es tractés d’una truita. Quan faltin uns minuts per treure-la, afegiu-hi al damunt els llardons d’ànec. Emplateu-ho i mengeu-ho ben calent.\nNota: si no trobeu llardons d’ànec, podeu fer servir llardons de porc.


Món Sant Benet rep dos milions de visitants en els seus deu anys de vida – Lo Campus diari\nMón Sant Benet rep dos milions de visitants en els seus deu anys de vida\nData publicació 4 abril 2017 per redacció\nEl projecte cultural, turístic i de lleure ubicat a Sant Fruitós de Bages prepara una doble celebració a finals de setembre amb un acte institucional i una festa popular\nEl complex cultural, turístic i de lleure Món Sant Benet, gestionat per la Fundació Catalunya-La Pedrera, celebra enguany els seus deu anys de vida i, per això, aquest dimarts s’han donat a conèixer els detalls de la doble festa de celebració, que tindrà lloc a finals de setembre. En concret, el dijous 28 de setembre es farà un acte institucional, mentre que el dissabte tindrà lloc la celebració més popular amb una jornada de portes obertes i activitats culturals. La directora general de la Fundació Catalunya-La Pedrera, Marta Lacambra, ha celebrat que al llarg d’aquests deu anys Món Sant Benet ha acollit dos milions de visitants, 300 escolars i prop d’un milió de persones han participat en les activitats culturals. En aquest sentit, Lacambra també ha volgut posar de relleu que l’equipament dóna feina a 150 persones.\nLa Fundació Catalunya-La Pedrera ha preparat diverses activitats i projectes per dur a terme al llarg d’aquest 2017 amb l’objectiu de celebrar el desè aniversari de l’entrada en funcionament de Món Sant Benet. Des de la seva inauguració, el novembre de 2017, el complex ubicat a Sant Fruitós de Bages ha acollit al voltant de dos milions de visitants, ja sigui persones que han visitat les instal·lacions de Món Sant Benet o participants en congressos, reunions o celebracions. D’altra banda, 300.000 escolars d’arreu de Catalunya han participat en els tallers i visites que s’han organitzat al recinte, tant en l’eix històric medieval o modernista com en l’eix de l’alimentació, gràcies a la col·laboració amb la Fundació Alícia, que té la missió de proporcionar eines perquè tothom mengi millor. A banda del monestir de Sant Benet de Bages i la Fundació Alícia, el complex de Món Sant Benet compta també amb el restaurant l’Ó, reconegut amb una estrella Michelin, i l’Hotel Món, que compta amb 87 habitacions. A més, el monestir compta amb espais específicament adequats per a la realització de congressos i convencions, que al llarg d’aquests deu anys, han atret més d’un milió de persones. En global, les instal·lacions de Món Sant Benet donen feina a 150 persones, ja sigui en els àmbits de la cultural, la tecnologia, la restauració, l’hoteleria o el coneixement.\nDoble celebració a finals de setembre\nLa celebració del desè aniversari tindrà el punt culminant a finals de setembre amb una doble vessant: d’una banda, el dijous 28 de setembre es farà un acte institucional amb la voluntat de fer un reconeixement a totes les persones que van tenir un paper destacat en la creació de Món Sant Benet o en el període posterior d’activitat. De l’altra, el dissabte 30 de setembre tindrà lloc la jornada més popular i festiva, ja que les instal·lacions tindran les portes obertes per a la població en general i al llarg del dia hi haurà diverses activitats culturals, que culminaran amb un gran concert a càrrec de la Locomotora Negra. La doble celebració anirà precedida per una trobada a Món Sant Benet dels 500 participants de les deu edicions que s’han fet del programa Joves i Ciència i també d’una projecció d’un ‘mapping’ a la façana de La Pedrera (el 24 de setembre) en què es visualitzarà el lligam entre aquest edifici emblemàtic i Món Sant Benet, els dos equipaments més importants de la Fundació Catalunya-La Pedrera.\n“Aquesta dècada la valorem com un somni”\nLa directora general de la Fundació Catalunya-La Pedrera, Marta Lacambra, ha explicat que des de la institució valoren els primeres deu anys de vida de Món Sant Benet “com un somni” i ha posat de relleu, sobretot, que deu anys després “segueixen treballant-hi les 150 persones que hi havia inicialment”. En aquest sentit, Lacambra ha recordat que en el moment de la seva obertura, l’any 2007, Món Sant Benet va aconseguir unes “xifres brutals” i va ser “l’equipament més visitat de la Catalunya Central”, però, tot seguit, va venir la crisi econòmica “i vam veure que tot allò que nosaltres creiem que havia sigut un encert era molt gran i hi havia molta gent”. Amb tot, Lacambra ha expressat que “nosaltres ens vam fer responsables de la totalitat de la plantilla i creiem que si Món Sant Benet hagués sigut una cosa petita no hagués suportat la situació”. D’altra banda, la directora de la Fundació creu que ara ha arribat el moment que Món Sant Benet es plantegi quina situació li depara la següent dècada. “Pensem que Sant Benet ha tingut un cicle i ara estem pensant tots nosaltres com enfocar els següents deu anys perquè seran deu anys en què segur ens haurem de posicionar en el mateix entorn de qualitat i excel·lència, però potser en un altre camp”, ha apuntat Lacambra. La directora de la Fundació no ha volgut revelar quins camps es volen explorar en un futur, tot i que ha avançat que possiblement el mes de setembre es presentarà el projecte amb el qual s’està treballant.♦


AIJU analitza 170 productes en la Guia del Joguet\nL'institut del joguet estrena una aplicació per a dispositius mòbils\nEl conseller Buch, amb responsables de la patronal del joguet i d'AIJU.\nAUDIO Informativo comarcal (18/11/2014)\nEl conseller d'Economia, Indústria, Turisme i Ocupació, Máximo Buch, ha assenyalat que la guia del joguet 3.0. d'AIJU "és el millor instrument d'ajuda a pares i consumidors per a l'elecció de joguets, ja que està basada en criteris de qualitat, estudis psicopedagògics i proves amb usuaris". "De fet, esta guia és resultat del treball col·lectiu fet per empreses i fabricants, escoles infantils, ludoteques, experts en seguretat, pediatria, discapacitat i un centenar de famílies", ha explicat.\nBuch s'ha manifestat així en l'acte de presentació de la Guía AIJU 3.0 2014-2015 que enguany arriba a la seua 24a edició, en la qual han participat 36 grups d'empreses jogueteres, i s'han estudiat 170 joguets dels quals se n'han esmenat un total de 145. El conseller també ha destacat la clara aposta que fa esta guia per "la innovació i les noves tecnologies". En este sentit, ha assenyalat que "qualitat i innovació són dos atributs que fan el joguet de la Comunitat Valenciana diferenciador respecte a altres fabricats en l'exterior".\n"Des de la Generalitat treballem des de fa diversos anys per a recuperar el protagonisme de la indústria en el conjunt de l'activitat econòmica", ha explicat Buch. Per a això, "hem posat en marxa diversos plans o estratègies encaminades a enfortir el sector industrial de la Comunitat Valenciana, posant l'èmfasi en la innovació i en la internacionalització empresarial".\nEn este sentit, ha destacat "l'Estratègia de Política Industrial posada en marxa a mitjan de l'any passat, un instrument d'acció fonamental que comptarà amb un pressupost per al pròxim exercici de 212 milions d'euros, un 2,2% més que l'any anterior".\nLa Guía AIJU 3.0 2014-2015 (www.aiju.info) continua sent l'única existent en el context espanyol avalada per institucions de consum en què només es recomanen productes que han superat estudis pedagògics i d'usabilitat que inclouen proves amb usuaris.\nEsta guia evoluciona segons les opinions de les famílies que, amb les seues aportacions, ens indiquen les millores que s'hi han d'incorporar any rere any. Enguany, com a novetat, compta amb continguts diferencials, tenint en compte les noves tendències internacionals en psicopedagogia del desenrotllament infantil i ens indica com és d'important el paper de les emocions en els xiquets.\nA més, entre els nous continguts que figuren en la guia per primera vegada es troba l'App Guía AIJU, que augmenta la interactivitat amb els usuaris i permet enllaçar a continguts multimèdia externs. Disponible per a tots els dispositius. Primera i única App-Guía del mercat europeu.\nTambé disposa de nous efectes espectaculars per a xiquets i adults en les portades, contraportades i portadelles (sorpreses i jocs per als més menuts que podrem visionar en pantalla de gran format en la presentació de la guia als mitjans de comunicació). La guia accentua l'enfocament tecnològic multiplataforma dels dos últims anys. En este s'inclouen continguts que ja han aparegut en altres edicions com a locucions: textos parlats, per a xiquets amb discapacitat i xiquets que no saben llegir. Aplicació gratuïta JOC-AR (Aiju) per a escoltar les locucions dels textos o l'App Encuentra el juguete perfecto: per a portar-la sempre a mà en els dispositius mòbils.\nTags: Aiju, Guía Del Juguete, Juguete, Máximo Buch,